CELEX: 22017D1923
Language: hu
Date: 2017-10-02 00:00:00
Title: Az ESA–EU Vámegyüttműködési Bizottság 1/2017 határozata (2017. október 2.) az egyrészről a kelet- és dél-afrikai államok, másrészről az Európai Közösség és tagállamai közötti gazdasági partnerségi megállapodás kereteinek létrehozásáról szóló átmeneti megállapodás 1. jegyzőkönyvében megállapított származási szabályoktól a kelet- és dél-afrikai államokban a konzervált tonhal és a tonhalfilé vonatkozásában fennálló különleges helyzet figyelembevétele érdekében történő eltérésről [2017/1923]

20.10.2017   
            
            
               HU
            
            
               Az Európai Unió Hivatalos Lapja
            
            
               L 271/44
            
         AZ ESA–EU VÁMEGYÜTTMŰKÖDÉSI BIZOTTSÁG 1/2017 HATÁROZATA
   (2017. október 2.)
   az egyrészről a kelet- és dél-afrikai államok, másrészről az Európai Közösség és tagállamai közötti gazdasági partnerségi megállapodás kereteinek létrehozásáról szóló átmeneti megállapodás 1. jegyzőkönyvében megállapított származási szabályoktól a kelet- és dél-afrikai államokban a konzervált tonhal és a tonhalfilé vonatkozásában fennálló különleges helyzet figyelembevétele érdekében történő eltérésről [2017/1923]
   A VÁMEGYÜTTMŰKÖDÉSI BIZOTTSÁG,
   tekintettel az egyrészről a kelet- és dél-afrikai államok, másrészről az Európai Közösség és tagállamai közötti gazdasági partnerségi megállapodás kereteinek létrehozásáról szóló átmeneti megállapodásra és különösen annak 1. jegyzőkönyve 41. cikkének (4) bekezdésére,
   mivel:
   
               (1)
            
            
               Az egyrészről a kelet- és dél-afrikai államok, másrészről az Európai Közösség és tagállamai közötti gazdasági partnerségi megállapodás kereteinek létrehozásáról szóló átmeneti megállapodást (1) (a továbbiakban: átmeneti gazdasági partnerségi megállapodás) az Unió, a Madagaszkári Köztársaság, a Mauritiusi Köztársaság, a Seychelle Köztársaság és a Zimbabwei Köztársaság 2012. május 14-től kezdődően ideiglenesen alkalmazza.
            
         
               (2)
            
            
               Az átmeneti gazdasági partnerségi megállapodásnak a „származó termék” fogalmának meghatározásáról és a közigazgatási együttműködés módszereiről szóló 1. jegyzőkönyve tartalmazza a kelet- és dél-afrikai államokból (ESA-államokból) származó termékek Unióba történő behozatala tekintetében alkalmazandó származási szabályokat.
            
         
               (3)
            
            
               Az átmeneti gazdasági partnerségi megállapodás 1. jegyzőkönyve 42. cikkének (8) bekezdése értelmében a fent említett származási szabályoktól való eltérés a tonhalkonzerv esetében évi 8 000 tonnás, a tonhalfilé esetében évi 2 000 tonnás kontingens erejéig automatikusan engedélyezésre kerül.
            
         
               (4)
            
            
               Az ESA–EU Vámegyüttműködési Bizottság 2012. november 29-én elfogadta 1/2012 határozatát (2), amelyben a 2012. január 1. és 2017. december 31. közötti időszakra az átmeneti gazdasági partnerségi megállapodás 1. jegyzőkönyve 42. cikkének (8) bekezdése szerint automatikus eltérést engedélyezett a tonhalkonzerv és a tonhalfilé Unióba történő behozatala tekintetében alkalmazandó származási szabályoktól.
            
         
               (5)
            
            
               A rendelkezésre álló kontingens hatékony és teljes mértékű felhasználásának lehetővé tétele érdekében Mauritius, a Seychelle-szigetek és Madagaszkár eltérést kért az Unióba 2018. január 1-jétől bevinni kívánt tonhalkonzerv és tonhalfilé 8 000, illetve 2 000 tonnás évi mennyiségére vonatkozóan.
            
         
               (6)
            
            
               Mivel az éves kontingensmennyiség a kelet- és dél-afrikai államok kérésére automatikusan engedélyezésre kerül, indokolt, hogy a Vámegyüttműködési Bizottság odaítélje a globális kontingenst a kelet- és dél-afrikai országoknak. Ezért engedélyezni kell a kelet- és dél-afrikai államok számára, hogy 8 000 tonna tonhalkonzerv és 2 000 tonna tonhalfilé tekintetében eltérjenek a származási szabályoktól.
            
         
               (7)
            
            
               Az átmeneti gazdasági partnerségi megállapodás 1. jegyzőkönyve 42. cikkének (8) bekezdésében a „tonhalkonzerv” hivatkozás alatt a növényi olajban vagy más módon konzervált tonhal értendő. A 2658/87/EGK tanácsi rendelet (3) I. mellékletében (Kombinált Nómenklatúra) a tonhaltermékek e típusára történő hivatkozásban a „konzervált” kifejezés szerepel. A „konzervált tonhal” fogalma magában foglalja a tonhalkonzervet, továbbá a műanyag zacskóba vagy egyéb csomagolóanyagokba vákuumcsomagolt tonhalat is. Ezért helyénvaló a „konzervált tonhal” kifejezést használni.
            
         
               (8)
            
            
               Az egyértelműség érdekében helyénvaló kifejezetten előírni, hogy ahhoz, hogy a konzervált tonhal és tonhalfilé tekintetében alkalmazható legyen az eltérés lehetősége, a 1604 14 21, 31 és 41, a 1604 14 28, 38 és 48, valamint az ex 1604 20 70 KN-kód alá tartozó konzervált tonhal, valamint a 1604 14 26, 36 és 46 KN-kód alá tartozó tonhalfilé előállításához kizárólag a Harmonizált Rendszer 0302, illetve 0303 vámtarifaszáma alá tartozó nem származó tonhal használható fel.
            
         
               (9)
            
            
               Az (EU) 2015/2447 bizottsági végrehajtási rendelet (4) megállapítja a vámkontingensek kezelésére vonatkozó szabályokat. E szabályokat kell alkalmazni azon mennyiségek kezelése tekintetében, amelyekre e határozat az eltérést engedélyezi.
            
         
               (10)
            
            
               Az eltérést indokolt az átmeneti gazdasági partnerségi megállapodás 1. jegyzőkönyve 42. cikke (10) bekezdésének a) pontjában előírt 5 éves időszakra engedélyezni.
            
         
               (11)
            
            
               Az eltérési lehetőség igénybevételének hatékony nyomon követése érdekében indokolt a kelet- és dél-afrikai államok hatóságait arra kötelezni, hogy rendszeres jelleggel részletes adatokat szolgáltassanak a Bizottságnak a kibocsátott EUR.1 szállítási bizonyítványokról,
            
         A KÖVETKEZŐKÉPPEN HATÁROZOTT:
   1. cikk
   Az átmeneti gazdasági partnerségi megállapodás 1. jegyzőkönyvétől eltérve és az említett jegyzőkönyv 42. cikke (8) bekezdésének megfelelően a Harmonizált Rendszer 0302 vagy 0303 vámtarifaszáma alá tartozó nem származó tonhalból előállított, a Harmonizált Rendszer 1604 vámtarifaszáma alá tartozó konzervált tonhalat és tonhalfilét az e határozat 2–4. cikkében meghatározott feltételekkel összhangban a kelet- és dél-afrikai államok valamelyikéből származónak kell tekinteni.
   2. cikk
   Az 1. cikkben előírt eltérés éves alapon alkalmazandó az e határozat mellékletében meghatározott, a 2018. január 1-jétől2022. december 31-ig tartó időszakban a kelet- és dél-afrikai államok valamelyikéből kivitt és az Unión belüli szabad forgalomba bocsátás céljából bejelentett termékekre, az ugyancsak e határozat mellékletében meghatározott mennyiségek erejéig.
   3. cikk
   A mellékletben szereplő mennyiségeket az (EU) 2015/2447 végrehajtási rendelet 49–54. cikkével összhangban kell kezelni.
   4. cikk
   (1)   A kelet- és dél-afrikai államok vámhatóságai kötelesek mennyiségi ellenőrzéseket végezni az 1. cikkben meghatározott termékek kivitele tekintetében.
   (2)   A szóban forgó országok vámhatóságai az egyes negyedéveket követő hónap vége előtt kötelesek a Vámegyüttműködési Bizottság Titkárságán keresztül eljuttatni a Bizottsághoz egy kimutatást azon mennyiségekről, amelyekre vonatkozóan e határozat alapján EUR.1 szállítási bizonyítványt állítottak ki, valamint ezeknek a bizonyítványoknak a sorszámáról.
   (3)   Az e határozat értelmében kiállított EUR.1 szállítási bizonyítványok 7. rovatában szerepelnie kell a következő bejegyzések valamelyikének:
   
                
            
            
               
                  „Derogation – Decision No 1/2017 of the ESA-EU Customs Cooperation Committee of 2 October 2017”;
               
            
         
                
            
            
               
                  „Dérogation – Décision no 1/2017 du comité de coopération douanière AfOA-UE du 2 octobre 2017”.
               
            
         5. cikk
   (1)   A kelet- és dél-afrikai államok és az Unió egyaránt meghozzák az e határozat végrehajtásához részükről szükséges intézkedéseket.
   (2)   Amennyiben az Unió objektív információk alapján szabálytalanságok vagy csalás tényét, illetve a 4. cikkben meghatározott kötelezettségek teljesítésének ismételt elmulasztását állapítja meg, az átmeneti gazdasági partnerségi megállapodás 22. cikkének (5) és (6) bekezdésében előírt eljárás alapján kezdeményezheti az 1. cikkben említett eltérés ideiglenes felfüggesztését.
   6. cikk
   Ez a határozat 2018. január 1-jén lép hatályba.
   
      Kelt Antananarivóban, 2017. október 2-án.
      
         M. R. NABEE
         
            ESA-képviselő
         
         
            az ESA-államok nevében
         
      
      
         J. G. SANCHEZ
         
            Európai Bizottság
         
         
            az Európai Unió nevében
         
      
   
   
      (1)  HL L 111., 2012.4.24., 2. o.
   
   
      (2)  A KDA–EU Vámügyi Együttműködési Bizottság 1/2012 határozata (2012. november 29.) az egyrészről a kelet- és dél-afrikai államok, másrészről az Európai Közösség és tagállamai közötti gazdasági partnerségi megállapodás kereteinek létrehozásáról szóló átmeneti megállapodás 1. jegyzőkönyvében megállapított származási szabályoktól a kelet- és dél-afrikai államokban a konzervált tonhal és a tonhalfilé vonatkozásában fennálló különleges helyzet figyelembevétele érdekében történő eltérésről (HL L 347., 2012.12.15., 38. o.).
   
      (3)  A vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet (HL L 256., 1987.9.7., 1. o.).
   
      (4)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).
   
      MELLÉKLET
      
                  Rendelésszám
               
               
                  KN-kód
               
               
                  Árumegnevezés
               
               
                  Időszak
               
               
                  Nettó tömeg
                  (tonna)
               
            
                  09.1618
               
               
                  1604 14 21 , 31  és 41 
                  1604 14 28 , 38  és 48 
                  ex 1604 20 70  (1)
                  
               
               
                  Konzervált tonhal (2)
                  
               
               
                  2018.1.1. – 2018.12.31.
               
               
                  8 000 
               
            
                  2019.1.1. – 2019.12.31.
               
               
                  8 000 
               
            
                  2020.1.1. – 2020.12.31.
               
               
                  8 000 
               
            
                  2021.1.1. – 2021.12.31.
               
               
                  8 000 
               
            
                  2022.1.1. – 2022.12.31.
               
               
                  8 000 
               
            
                  09.1619
               
               
                  1604 14 26 , 36  és 46 
               
               
                  Tonhalfilé (loin)
               
               
                  2018.1.1. – 2018.12.31.
               
               
                  2 000 
               
            
                  2019.1.1. – 2019.12.31.
               
               
                  2 000 
               
            
                  2020.1.1. – 2020.12.31.
               
               
                  2 000 
               
            
                  2021.1.1. – 2021.12.31.
               
               
                  2 000 
               
            
                  2022.1.1. – 2022.12.31.
               
               
                  2 000 
               
            
         (1)  1604207030, 1604207040, 1604207050, 1604207092 és 1604207094 TARIC-kód.
      
         (2)  Bármely olyan csomagolástípusban, amelyben a termék a HR 1604 vámtarifaszáma értelmében konzerváltnak minősül.